স্কুলে শিক্ষকের ঘাটতি পূরণে নিয়োগ না করে, করা হচ্ছে বদলি

কলকাতা: রাজ্যে মোট প্রাথমিক স্কুলের (Primary school) সংখ্যা ৪৯,৩৬৮টি। এর মধ্যে ২২১৫ স্কুল প্রায় শিক্ষকশূন্য অথবা একজন করে শিক্ষক রয়েছেন। শিক্ষার অধিকার আইন (Right to Education Act) বলছে প্রাথমিক স্তরে প্রতি ৬০ জন পড়ুয়াপিছু ২ জন শিক্ষক থাকতেই হবে। শিক্ষকহীন স্কুলে নতুন নিয়োগ নয়, পাশের স্কুল থেকে বদলি করাই এখন ভরসা।

রাজ্যের ২২১৫ প্রাথমিক স্কুল প্রায় শিক্ষকশূন্য। স্কুলে শিক্ষকের ঘাটতি পূরণ করতে নতুন করে নিয়োগ না করে, তার জায়গায় করা হচ্ছে বদলি। আইন বলছে প্রতি ৬০ পড়ুয়াপিছু ২ জন শিক্ষক। জেলার ভিতরেই বদলির কথা ভাবা হয়েছে। রাজ্যের ২২ জেলায় ৪৯,৩৬৮টি প্রাথমিক স্কুলের মধ্যে ২২১৫ স্কুল প্রায় শিক্ষকশূন্য অথবা থাকলেও একজন করে শিক্ষক রয়েছেন! স্কুলশিক্ষা দফতরের এক নির্দেশিকায় ঠিক এই তথ্যই তুলে ধরা হয়েছে। এই পরিস্থিতিতে ওই ২২ জেলার প্রাথমিক বিদ্যালয় সংসদের বা DPSC-র চেয়ারপার্সনদের নির্দেশ দেওয়া হয়েছে, নিকটবর্তী প্রাথমিক স্কুল থেকে অবিলম্বে উদ্বৃত্ত শিক্ষক ও শিক্ষিকাদের বদলির ব্যবস্থা করতে হবে। তবে শিক্ষক-সঙ্কটে থাকা ২২১৫টি স্কুলের কোথায় কত ছাত্র, তার কোনও হিসাব নেই ওই নির্দেশিকায়। শিক্ষার অধিকার আইন, ২০০৯ বলা হয়েছে, প্রাথমিক স্তরে প্রতি ৬০ জন পড়ুয়াপিছু যেন ২ জন শিক্ষক থাকেন। স্কুলশিক্ষা দপ্তরের নির্দেশিকায় বলা হয়েছে, রাজ্যের ২২টি জেলায় মধ্যে সব থেকে খারাপ অবস্থা পুরুলিয়ার।

আরও পড়ুন: বাংলায় কংগ্রেসের ‘ট্যালেন্ট হান্ট’, কীভাবে যোগ দেবেন?

বিষয়টি নিয়ে শিক্ষাবিদদের বক্তব্য খুব পরিষ্কার। তাঁরা বলেছেন, সব স্কুলেই পড়ুয়া অনুপাতে শিক্ষক-শিক্ষিকা থাকা উচিত। কিন্তু কিছু স্কুলে শিক্ষার অধিকার আইন অনুযায়ী পর্যাপ্ত শিক্ষক বা শিক্ষিকা নেই। সমস্যা সমাধানে স্কুলশিক্ষা দপ্তর ঠিক করেছে, পাশ্ববর্তী যে সব স্কুলে পড়ুয়া অনুপাতে শিক্ষক বেশি, সেখান থেকে উদ্বৃত্ত শিক্ষকদের দ্রুত ঘাটতিতে থাকা স্কুলে বদলি করতে হবে। জেলার ভিতরেই বদলির কথা ভাবা হয়েছে। যে সব স্কুলে বেশি শিক্ষক রয়েছেন, সেখান থেকে শিক্ষক-সঙ্কটে ভোগা স্কুলগুলিতে বদলি করা হবে তাঁদের।

শিক্ষকহীন স্কুল
✓ পুরুলিয়া – ৩৭২
✓ বাঁকুড়া – ৩৭১
✓ পশ্চিম মেদিনীপুর – ২২৭
✓ পূর্ব বর্ধমান – ১৭৮
✓ বীরভূম – ১৫৬
✓ পূর্ব মেদিনীপুর – ১৩০
✓ ঝাড়গ্রাম – ১২০
✓ মুর্শিদাবাদ – ১০০
✓ উত্তর ২৪ পরগনা – ৯৫
✓ হাওড়া, হুগলি, নদিয়া-সহ অন্য জেলাতেও এমন স্কুল রয়েছে
✓ কলকাতাতে এমন স্কুল ১৮টি

অন্য খবর দেখুন